Festival og musik forbindes ofte med øl og sprut, men på årets Nibe Festival skal især de unge være bedre til at hodle igen med drukken. det mener arrangørerne bag festivalen, der sammen med Sundhedsstyrelsen og Dansk Live sætter fokus på drikkeriet med kampagnen "Mindre druk. Mere fest." Dels ønsker festivalen, at de unge festivalgæster og deres forældre har en dialog om farerne ved at drikke for meget alkohol, så de unge er godt forberedt til festivalen. Og dels skal Nibe festival og barpersonalet være mere opmærksomme på at vejlede og praktisere en ansvarlig udskænkning, hvor der er fokus på ikke at servere alkohol til unge, der er alt for fulde. Kampagnen kører på 13 af årets festivaler samt Grøn Koncert.

Referat:
De unge gæster på Nibe Festival skal drikke mindre og nyde festen mere, mener arrangørerne.